CELEX: 62019TN0580
Language: et
Date: 2019-08-20 00:00:00
Title: kohtuasi T-580/19: 20. augustil 2019 esitatud hagi – Borborudi versus nõukogu

21.10.2019   
            
            
               ET
            
            
               Euroopa Liidu Teataja
            
            
               C 357/40
            
         
      20. augustil 2019 esitatud hagi – Borborudi versus nõukogu
      (kohtuasi T-580/19)
      (2019/C 357/49)
      Kohtumenetluse keel: inglise
      
         Pooled
      
      
         Hageja: Sayed Shamsuddin Borborudi (Teheran, Iraan) (esindaja: advokaat L. Vidal)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada nõukogu 27. mai 2019. aasta otsus, mis võeti vastu nõukogu rakendusmääruse (EL) 2019/855 alusel ja millega hageja jäeti määruse (EL) nr 267/2012 lisasse IX;
               
            
                  —
               
               
                  kohustada nõukogu hageja eemaldamiseks määruse (EL) nr 267/2012 lisast IX;
               
            
                  —
               
               
                  mõista kõik kohtukulud välja nõukogult.
               
            
         Väited ja peamised argumendid
      
      Hagi põhjenduseks esitab hageja kuus väidet.
      
                  1.
               
               
                  Esimene väide, et hagejat liidu sanktsioonide loetellu kandes ja sinna jättes ei järginud nõukogu isikute ja üksuste suhtes sanktsiooni kehtestamisel nõutavat tõendamise taset, sest vaidlustatud meetmetel puudub õiguspärane alus.
               
            
                  2.
               
               
                  Teine väide, et nõukogu on teinud faktivea, sest S. S. Borborudi ei tööta enam Iraani aatomienergiaorganisatsioonis (AEOI), AEOI ei ole enam ÜRO sanktsiooni all olev üksus ning AMADi projekt lõpetati 2003. aastal.
               
            
                  3.
               
               
                  Kolmas väide, et nõukogu rikkus õigusnormi, sest ta ei kvalifitseerinud S. S. Borborudi väidetava toetuse Iraani tuumaprogrammile kvantitatiivset või kvalifikatiivset tähtsust.
               
            
                  4.
               
               
                  Neljas väide, et nõukogu rikkus oma kohustust põhjendada hageja suhtes võetud piiravat meedet, sest ta ei avaldanud asjaolusid, mis tõendaksid hageja suhtes kehtestatud sanktsiooni alust.
               
            
                  5.
               
               
                  Viies väide, et nõukogu rikkus kohustust edastada põhjust toetavaid dokumente, kuigi hageja palus need edastada.
               
            
                  6.
               
               
                  Kuues väide, et nõukogu rikkus proportsionaalsuse põhimõtet, mis on üks neist üldpõhimõtetest, mida Euroopa Liit peab järgima.